7. Forslag til lokalplan nr. 413 Boligområde i [adresse] og tillæg nr. 11 til 
Kommuneplan 2021-32 (Åben)
Tidl. politisk behandling PU, 06.04.21, pkt. 3
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 413 Boligområde i 
[adresse] og tillæg nr. 11 til Kommuneplan 2021-32”. Planforslaget fremlægges 
efterfølgende i offentlig høring.
Lokalplanforslaget tager udgangspunkt i [adresse] ønske om at etablere et blandet boligområde 
med tilhørende fælles opholdsareal. Inden for et mindre areal gives desuden mulighed for etablering af let 
erhverv.
Lokalplanområdet ligger inden for kommuneplanramme 4.BO.9 og omfatter et areal på i alt 3,6 ha.
Formålet med planlægningen er at skabe mulighed for etablering af åben-lave boliger, tæt-lave boliger, 
etageboliger og mulighed for let erhverv på en mindre del af grunden. Områderne til boligbebyggelse 
placeres omkring et grønt område, der skal fungere som et friareal for boligbebyggelsen og som et 
rekreativt areal for hele Ulstrup. Boligerne kan opføres i op til to etager. Lokalplanen skal desuden sikre, at 
der anlægges fælles opholdsareal til de nye boligområder og fastlægge parkering, vej og stiforløb.
VURDERING
Lokalplanen ligger inden for kommuneplanramme 4.BO.9, der udlægger området til åben-lave, tæt-lave og 
etageboliger. Da lokalplanen udlægger et areal til let erhverv, er den ikke i overensstemmelse med 
kommuneplanrammen og der er derfor lavet et tillæg til Kommuneplan 2021-32.
Teknik og Miljø vurderer, at disponering af lokalplanområdet med udgangspunkt i en gennemgående og 
centralt beliggende grøn struktur, vil skabe mulighed for etablering af et boligområde, der ikke kun skaber 
værdi for beboerne inden for området, men også for resten af byen. 
Lokalplanen giver mulighed for at udbygge området med en varieret boligbebyggelse, der har 
sammenhæng til de eksisterende boligtyper i nærområdet. Det vurderes, at sammensætningen 
understreger den diversitet, der er i området i dag, og at grebet med et centralt grønt område på fornuftig 
vis favner mødet mellem centerområdebebyggelse og parcelhuskvarter. 
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det bliver en rekreativ kvalitet 
for området. Vandhåndteringen vurderes at være i overensstemmelse med retningslinjerne i Kommuneplan 
2021-32 vedrørende bæredygtig vandhåndtering herunder indarbejdelse af LAR-løsninger i byudviklingen.
Byråd
29. november 2022  19:00
[adresse]: EMN-2020-35797
Dok-ID: 3430948
Sagsbehandler: jhne
Forslaget indarbejder biodiversitet i området på en måde, hvor det skaber merværdi for området. Dette er 
i overensstemmelse med intentionerne i Kommuneplan 2017-29 og Favrskov Kommunes biodiversitetsplan 
”Vild med Favrskov”.
ØKONOMI
Kommunen har afholdt udgifter til erhvervelse af grunden og nedrivning af de eksisterende bygninger. Der 
vil herudover være kommunale udgifter forbundet med byggemodning og udstykning. Der lægges op til en 
grøn byggemodning af området, hvor det grønne areal i midten af lokalplanområdet etableres først. Ved 
senere udbud og salg af arealerne inden for lokalplanområdet vil der på sigt kunne forventes en 
salgsindtægt. Der vil blive fremlagt en separat politisk sag vedrørende dette.
Vejene klassificeres som offentlige veje, og der må forventes udgifter til efterfølgende kommunal drift og 
vedligehold.
Lokalplanområdet ligger i byzone og forbliver i byzone ved endelige vedtagelse af lokalplanen. Kommunen 
vil tinglyse forbud mod brug af pesticider inden for lokalplanområdet. 
INDDRAGELSE
Der har været afholdt et borgermøde i Ulstrup 3. maj 2022, hvor oplæg til indretning af området blev 
præsenteret og hvor borgerne efterfølgende havde mulighed for at komme med kommentarer. På baggrund 
af de indkomne kommentarer er der indarbejdet mulighed for let erhverv i en del af området og mulighed 
for både tæt-lav og etageboliger i området ud mod [adresse].
Der er herudover afholdt et dialogmøde med bestyrelsen fra Andelsboligforeningen Fermparken angående 
vejadgang til den del af området, der ligger nord for [adresse]. Vejadgangen til området er placeret på 
baggrund af dialogen med andelsboligforeningen.
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 413 Boligområde i [adresse] og tillæg nr. 11 til Kommuneplan 2021-
32 ” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 10. november 2022:
Fraværende: Ingen
Indstilles godkendt.
Økonomiudvalget, 22. november 2022:
Fraværende: Ingen
Indstilles godkendt med den tilføjelse, at forvaltningen inden Byrådets behandling 29. november 2022 
fremlægger forslag til en alternativ vejføring fra [adresse] til den østlige del af lokalplanområdet i stedet 
for adgangen via Fermparken. 
Byrådet, 29. november 2022:
Fraværende: Jan Koch og Jannie Paulsen
Godkendt med den tilføjelse, at der indarbejdes nye kortbilag 2, 3, [adresse] og 4 (side 24-27) i forslaget til 
lokalplan, og at forslaget i øvrigt tilrettes i medfør heraf. De nye kortbilag tilføjes referatet fra Byrådsmødet. 
Bilag
1.
Forslag til lokalplan nr. 413 -  Boligområde i [adresse] (3448717)
2.
Forslag til tillæg nr. 11 til Kommuneplan 2021-32 (3448966)
3.
Understøttelse af FN’s verdensmål (3436593)
4.
Nye kortbilag med vejadgang fra [adresse] til delområde II nord for Fermparken (3463916)
